Greit Jarmutas
Greit Jarmutas (angl. Great Yarmouth) – miestas Jungtinėje Karalystėje, rytų Anglijoje, Norfolko grafystėje, 30 km į pietryčius nuo Noridžo. Žvejybinis uostas (daugiausia silkių) prie Šiaurės jūros ir Jaro upės estuarijos. Vystoma maisto (alaus), elektrotechnikos, tekstilės pramonė, baldų gamyba. Naftos ir gamtinių dujų (gaunamos Šiaurės jūros šelfe) tyrimų bazė. Kurortas. Mieste yra XI–XIV a. architektūros paminklų, tarp jų – XII a. Šv. Mikalojaus bažnyčia.